अनुराग कश्यप और विवादों का चोली दामन का साथ हो गया है. बॉलीवुड का एक तबका मानता है कि अनुराग कश्यप स्वयं विवादों को जन्म देते रहते हैं. तभी तो ‘‘उड़ता पंजाब’’ के बाद अब वह फिल्म ‘‘अंदाज अपना अपना 2’’ को लेकर विवादों में आ गए हैं. अनुराग कश्यप ने चार दिन पहले ही घोषणा की थी कि ‘‘फैंटम फिल्मस’’ ने 11 अप्रैल 1994 को प्रदर्षित कॉमेडी फिल्म ‘‘अंदाज अपना अपना’’ के रीमेक के अधिकार खरीद लिए हैं और अब वह इस फिल्म का रीमेक ‘‘अंदाज अपना अपना 2’’ के नाम से करने जा रहे हैं. गौरतलब है कि ‘‘फैंटम फिल्मस’’ में अनुराग कश्यप के अलावा विकास बहल, मधु मेंटेना व विक्रमादित्य मोटावणे भागीदार हैं.